《定州晚发》
清代·洪颐煊

残星犹在树，驱马向西行。野戍霜华重，荒郊露气清。

车铃连远道，寺塔迥层城。我已栖栖惯，年来不记程。

作者简介：（1765—1833）清浙江临海人，字筠轩。嘉庆六年拔贡生。曾权新兴知县。精经训，谙天文地理，为其师孙星衍撰《孙氏书目》。购藏岭南旧本三万余册，碑版彝器多世所罕见。有《礼经宫室答问》、《汉志水道疏證》、《平津馆读碑记》等。